ಪದವು ಪಶ್ಚಿಮ ವಾರ್ಡ್ ಅಭಿವೃದ್ಧಿ ಕಾಮಗಾರಿಗೆ ಶಾಸಕ ಕಾಮತ್ ಗುದ್ದಲಿಪೂಜೆ ಮಂಗಳೂರು,ಆ.11ಹಿ.ಸ: ಮಹಾನಗರ ಪಾಲಿಕೆಯ ಪದವು ಪಶ್ಚಿಮ ವಾರ್ಡಿನ ಮಂಜಡ್ಕ ರಸ್ತೆ ಬಳಿ ಅಭಿವೃದ್ಧಿ ಕಾಮಗಾರಿಗೆ ಶಾಸಕ ವೇದವ್ಯಾಸ್ ಕಾಮತ್ ಗುದ್ದಲಿಪೂಜೆ ನೆರವೇರಿಸಿದರು. ಈ ವೇಳೆ ಮಾತನಾಡಿದ ಶಾಸಕ ಕಾಮತ್, ಪದವು ಪಶ್ಚಿಮ ವಾರ್ಡಿನ ಮಂಜಡ್ಕ ರಸ್ತೆಯ ಮರಿಯಗಿರಿ ಚರ್ಚ್ ಮುಂಭಾಗದಲ್ಲಿ ಕವಲೊಡೆದ ಅಡ್ಡರಸ್ತೆಯ ಮುಂದುವರಿದ ಅಭಿವೃದ್ಧಿ ಕಾಮಗಾರಿಗೆ 20 ಲಕ್ಷ ರೂಪಾಯಿ ಅನುದಾನ ಬಿಡುಗಡೆಯಾಗಿದೆ. ಈ ಪರಿಸರದ ಬಹುಜನರ ಬೇಡಿಕೆಯ ಪ್ರಕಾರ ಅನುದಾನ ಬಿಡುಗಡೆಗೊಳಿಸಲಾಗಿದ್ದು ಕಾಮಗಾರಿಗೆ ಸ್ಥಳೀಯರ ಸಮ್ಮುಖದಲ್ಲಿ ಗುದ್ದಲಿಪೂಜೆ ನೆರವೇರಿಸಲಾಯಿತು ಎಂದರು. ಈ ಸಂದರ್ಭದಲ್ಲಿ ಸ್ಥಳೀಯ ಮನಪಾ ಸದಸ್ಯೆ ಶ್ರೀಮತಿ ವನಿತಾ ಪ್ರಸಾದ್, ಸ್ಥಾಯಿ ಸಮಿತಿ ಅಧ್ಯಕ್ಷರಾದ ಜಗದೀಶ್ ಶೆಟ್ಟಿ ಬೋಳೂರು, ಶ್ರೀಮತಿ ಪೂರ್ಣಿಮಾ, ಪಾಲಿಕೆ ಸದಸ್ಯರಾದ ಶಕಿಲಾ ಕಾವಾ, ಬಿಜೆಪಿ ಮುಖಂಡರಾದ ಪ್ರಸಾದ್ ಆಚಾರ್ಯ,ಭಾಸ್ಕರ್ ಚಂದ್ರ ಶೆಟ್ಟಿ, ವಸಂತ್ ಜೆ ಪೂಜಾರಿ, ವಿಜಯ ಶೆಣೈ, ಅಶೋಕ್, ರವಿಚಂದ್ರ, ಬಾಬಣ್ಣ, ಗೋಪಾಲ, ಪದ್ಮನಾಭ, ಮೋಹಿನಿ, ಲತಾ, ಲೋಕಯ್ಯ, ಅಭಿಷೇಕ್, ಹಿತೇಶ್, ಯೋಗಿಶ್ ಮತ್ತಿತರರು ಉಪಸ್ಥಿತರಿದ್ದರು.ಹಿಂದುಸ್ಥಾನ್ ಸಮಾಚಾರಸು.ಕುಎಂ.ಎಸ್ಯ.ಮ